text: [{"text_idx": "#000000", "text": "Staddur uttanlands ty\u0301smorgunin 26. apri\u0301l 2022 komu bo\u00f0ini um, at vinur, skyldma\u00f0ur og samverkama\u00f0ur okkara i\u0301 EvR i\u0301 so mong a\u0301r, Da\u0301njal, var heimkalla\u00f0ur til Harran hesa na\u0301ttina. Ho\u0301ast ta\u00f0 ikki kom heilt o\u0301v\u00e6nta\u00f0, so kann ein ikki anna\u00f0 enn gerast hugtungur og hugsunarsamur, ta\u0301 skilna\u00f0urin solei\u00f0is gerst veruleiki. Ta\u00f0, sum eina sli\u0301ka l\u00f8tu to\u0301 ger allan munin, er at vita, sum Da\u0301njal sja\u0301lvur seg\u00f0i, ta\u0301 vit i\u0301 si\u0301\u00f0stu viku tosa\u00f0u saman fyri seinastu fer\u00f0: Vit si\u0301ggjast hinumegin!"}, {"text_idx": "#000001", "text": "Sum samverkama\u00f0ur og nevndarlimur i\u0301 Evangelisku R\u00f8ddini, EvR, hevur Da\u0301njal, li\u0301ka si\u0301\u00f0ani hann to\u0301k vi\u00f0 i\u0301 hesi sja\u0301lvbodnu t\u00e6nastu i\u0301 1983, i\u0301 u\u0301tvi\u00f0 40 a\u0301r, roynst sum ein sera n\u00e6rlagdur, dugnaligur og hja\u0301lpsamur a\u0301litisma\u00f0ur. Hetta var i\u0301 ti\u0301\u00f0ini, ta\u0301 EvR-sendingarnar vo\u0301ru sendar a\u0301 millumbylgju fra\u0301 Trans World Radio i\u0301 Monte Carlo."}, {"text_idx": "#000002", "text": "Grunda\u00f0 a\u0301 t\u00f8kniligu menningina innan kringvarp og samskifti, var\u00f0 i\u0301 1990 avgj\u00f8rt at ste\u00f0ga vi\u00f0 millumbylgjusendingunum fra\u0301 TWR, og leggja a\u0301 annan bo\u0301gv. Eftir at f\u00f8royska kringvarpslo\u0301gin var broytt og loftmi\u00f0laeinkarr\u00e6tturin avtikin, var Da\u0301njal ein teirra, sum var sannf\u00f8rdur um, at vit a\u0301ttu at arbei\u00f0a fyri at fara undir u\u0301tvarpssendingar i\u0301 F\u00f8royum gj\u00f8gnum n\u00e6rvarp. Heldur enn at seta a\u0301 stovn egi\u00f0 n\u00e6rvarp, samtykti EvR-nevndin at kanalisera evangelisku sendingarnar u\u0301t gj\u00f8gnum ny\u0301stovna\u00f0u kringvarpsra\u0301sina Ra\u0301s 2, seinni R7 og Radio.fo, i\u00f0 so vi\u00f0 og vi\u00f0 kom at r\u00f8kka um alt landi\u00f0."}, {"text_idx": "#000004", "text": "Mynd: Da\u0301njal vi\u00f0 myndato\u0301li\u00f0 til seinastu stroymingina u\u0301r Ebenezer hin 6. mars 2022"}, {"text_idx": "#000005", "text": "Li\u0301ka si\u0301\u00f0ani almenna kringvarpi\u00f0 byrja\u00f0i at senda sjo\u0301nvarpsm\u00f8tir fra\u0301 ymisku samkomunum um landi\u00f0, hevur Da\u0301njal veri\u00f0 fastur myndama\u00f0ur. Hann hev\u00f0i sera gott eyga fyri myndago\u0301\u00f0skuni."}, {"text_idx": "#000008", "text": "Da\u0301njal hev\u00f0i stak go\u0301\u00f0ar hendur til verkligt arbei\u00f0i. Hann sto\u0301\u00f0 i\u0301 h\u00f8vu\u00f0sheitum fyri innr\u00e6ttingini av ny\u0301ggja EvR studio-1 eftir umbyggingina i\u0301 Ebenezer. Hann var eisini vi\u00f0 til at skipa fyri og seta a\u0301 stovn EvR Studio-2 u\u0301ti a\u0301 Fl\u00f8tum i\u0301 90-unum. Hetta studio hevur veri\u00f0 karmur um fleiri fl\u00f8guu\u0301tga\u0301vur."}, {"text_idx": "#000011", "text": "Eitt ta\u00f0 seinasta avriki\u00f0, Da\u0301njal ynskti at fa\u0301a fra\u0301 hondini, var at fa\u0301a valt um hesi hu\u0301sini, og skift vindeygu og hur\u00f0ar, a\u0301\u00f0renn veturin kom. I\u0301 desember ma\u0301na\u00f0 2021, fyri jo\u0301l, var hetta arbei\u00f0i\u00f0 fullf\u00f8rt, ikki minst av hansara a\u0301gry\u0301tni."}, {"text_idx": "#000012", "text": "Fra\u0301 nevndini i\u0301 Evangelisku R\u00f8ddini vilja vit bera Da\u0301njali t\u00f8kk fyri hansara sto\u0301ra tru\u0301festi og o\u0301troyttiliga arbei\u00f0i fyri at brei\u00f0a gle\u00f0ibo\u00f0skapin u\u0301t til alt F\u00f8roya fo\u0301lk."}, {"text_idx": "#000024", "text": "9 fyrilestrar eftir Andrew W. Sloan"}]